प्रतिभा निखारने स्नूकर एवं बिलियर्ड्स प्रतियोगिता
जिले के युवा विभिन्न खेल प्रतियोगिताओं में अपनी प्रतिभा का हुनर दिखाएं इसी उद्देश्य से पहली बार शिवपुरी में जिला स्तरीय स्नूकर एवं बिलियर्ड्स प्रतियोगिता का 5 दिवसीय आयोजन रविवार से किया जा रहा है जिसमें जिलेभर के स्नूकर एवं बिलियर्ड्स खिलाड़ी शिरकत करेंगे। शहर के पुरानी शिवपुरी स्थित गेम जोन पर यह प्रतियोगिता 5 से 9 मार्च के मध्य आयोजित की जाएगी।
स्नूकर व बिलियर्ड्स कोच नीरू तोमर ने बताया कि अलग-अलग वर्ग में नॉक आउट प्रतियोगिताएं आयोजित होंगी और 9 मार्च को उत्कृष्ट प्रदर्शन करने वाले खिलाड़ियों को सम्मानित किया जाएगा। खास बात यह है कि स्नूकर एवं बिलियर्ड्स जैसे इंडोर गेम अब तक सिर्फ महानगरों के ही माने जाते थे, लेकिन शिवपुरी में भी पिछले कुछ वर्षों में इस खेल में युवाओं ने अपनी प्रतिभा का हुनर दिखाया है। आयोजन समिति के तरुण शिवहरे व नीरज विजयवर्गीय ने खेल प्रेमी लोगों से प्रतियोगिता में खिलाड़ियों की हौंसला-अफजाई करने की अपील की है।
लक्ष्य पर निशाना साधते खिलाड़ी।
खेल
hin_Deva hin_Deva hin_Deva hin_Deva hne_Deva